ከም ልሙድ፡ ገለ ስራሕ ዘይሰራሕኻ መሲሉ እንተተሰሚዑካ፤ ናይ ጥፍኣተኝነት ስመዒት እዩ ዝወረካ። እንተኾነ ገለ እዋን ደጊምካ ክትሓስበሉ ይገብረካ እዩ። ሉሲ ጓል ሜልሮን ኣውስትራልያዊት ተዋሳኢት እያ። ንዓኣ፡ ትህኺት ከምቲ ብዙሓት ሰባት ዝርድኡዎ ኣይኮነን። ገለ መጽናዕትታት ድማ ነቲ ናታ መርገጺ ይድግፉ። "ሃካይ ምዃን ከምቲ ንስኹም እትሓስቡዎ ሕማቕ ኣይኮነን" ትብል። "ሃካያት ሰባት ክብሪ እዩ ዝግበአና። ናብቲ ዝድለ ነጥቢ ንምብጻሕ ሓጺር መገዲ ኢና ንእልሽ። እቲ ካልኦት ዝኸድዎ ዙርያ-ጥምጥም መንገዲ ድማ ኣይንጓዓዞን" ትብል ሉሲ። ብርግጽ ሃካይ ምዃን ብኣወንታዊ ጎኑ ክለዓል ተሰሚዑ ኣይፈልጥን። ሉሲ ግን፡ ሃካይ ምዃን ብጽቡቕ መልክዑ ክረአ ኣለዎ እያ ትብል። ካብ ባህሪኣ ተበጊሳ፡ "ሃካያት ሰባት ዝረብሕን ዘይረብሕን ክንሰርሕ ጊዜና ኣይነጥፍእን" ትብል። 'ሰበይትኻ ገለ መድሓኒት ገይራትልካ'ያ ይብሉኒ' ሕቶ ዑቕባኡ ስለዝተነጽገ ህይወቱ ዘሕለፈ ኢትዮጵያዊ መንእሰይ ጉልበት ቆጠብቲ ኢና'ውን ትብል። እቲ ክስራሕ ዝተደለየ በቲ ዝተለመደን ዝሰለቸወን መገዲ ዘይኮነስ፡ ብኻሊእን ዝሓጸረ መገድን ክንሰርሖ ንደሊ ዝብል እምነት እዩ ዘለዋ ። ንዚ ድማ እዩ፡ ሃካያት ክብሪ ከም ዝግበኦም ተጠሊዓ ትዛረብ። "ሃካይ ምዃንን ጭኑቅ ምዃንን ምርጫ እዩ" ሃካያት ፤ ዝገብሩዎም ገለ ዕዮታት ከም ኣብነት ትጠቅስ። ንኣብነት፡ 'ሻወር' ዘጽርዩዎ ሸዑ ንሽዑ እንትሕጸቡ እዩ። ዝጠልቀዩ ነገራትን ጸጉርን ብመድረቒ ክነቕጹ ምግባር፤ ዓራትካ ኣብኡ እናሃለኻ ከይተሳእካ ምንጻፍ። ብርግጽ እዚኦም ድኽመታት 'ዶስ ውጽኢታዊ ዝበሃሉ እዮም?
